**ТЕХНИЧЕСКА СПЕЦИФИКАЦИЯ. ИЗИСКВАНИЯ И УСЛОВИЯ НА ВЪЗЛОЖИТЕЛЯ КЪМ ИЗПЪЛНЕНИЕТО НА ПРЕДМЕТА НА ПОРЪЧКАТА.**

1. Избраният за изпълнител е оператор по смисъла на §1, т. 2 от ДР от Наредба № 7 от 9 юли 2003 г. за условията и реда за издаване и отнемане на разрешение за извършване на дейност като оператор на ваучери за храна на хартиен и електронен носител, за издаване на ваучери за храна на електронен носител, характеристиките на издаваните ваучери за храна на електронен носител и осъществяване дейност като оператор, издадена от Министерство на труда и социалната политика и Министерство на финансите, (обн., ДВ, [бр. 66](apis://Base=NORM&DocCode=86126001&Type=201) от 25.07.2003 г., посл. изм. бр. 99 от 28.11.2023 г.), наричана за краткост Наредба № 7 от 9 юли 2003 г.
2. Ваучерите за храна на електронен носител се издават, предоставят, зареждат и администрират при условията и в пълно съответствие с разпоредбите на Наредба № 7 от 9 юли 2003 г. Предоставяните електронни носители да бъдат фирмено брандирани и персонализирани.
3. Максималната обща номинална стойност на ваучерите за храна на електронен носител по Наредба № 7 от 9 юли 2003 г., определена за един служител на месец, за „ТЕРЕМ - ХОЛДИНГ“ ЕАД е в размер до 210.00 (двеста и десет) лева, а за останалите дружества от група ТЕРЕМ в размер до 200.00 (двеста) лева.

***Забележка:*** *Не е задължително условие всеки служител да получава ежемесечно определената максимална обща номинална стойност на ваучерите за храна в пълен размер.*

1. Операторът се задължава да резервира част от индивидуалната си квота, определена със заповед на министъра на финансите за предоставяне на ваучери за храна, за всяка година от срока на действие на договора, за не по-малко от 799 работници и служители на възложителя, която да позволява издаване и зареждане на пълната номинална обща стойност на необходимите на възложителя ваучери за храна на електронен носител до изчерпване на общата годишна квота за предоставяне на ваучери за храна на електронен носител, утвърдена със Закона за държавния бюджет на Република България за съответната календарна година.
2. Операторът издава, предоставя, зарежда и администрира ваучери за храна на електронен носител в съответствие с разпоредбите на Наредба № 7 от 9 юли 2003 г. след получаване на посочен от него e-mail адрес на ежемесечна писмена заявка за издаване на електронни носители на ваучери за храна и за зареждане на ваучери за храна на вече издадени физически носители, изготвена от възложителя в качеството му на работодател, какъвто се явява „ТЕРЕМ - ХОЛДИНГ“ ЕАД и отделните свързани с него дружества.

Прогнозният брой служители в дружествата са следните:

|  |  |  |
| --- | --- | --- |
| **№** | **Дружество** | **Прогнозен брой служители** |
| 1 | „ТЕРЕМ - ХОЛДИНГ“ ЕАД, гр. София | 45 |
| 2 | „ТЕРЕМ - КРЗ Флотски арсенал-ВАРНА“ ЕООД | 380 |
| 3 | „ТЕРЕМ - Хан Крум“ ЕООД, гр. Търговище | 189 |
| 4 | „ТЕРЕМ - Цар Самуил“ ЕООД, гр. Костенец | 80 |
| 5 | „ТЕРЕМ - Ивайло“ ЕООД, гр. Велико Търново | 105 |

Заявката за издаване, предоставяне, зареждане и администриране на ваучери за храна на електронен носител се изготвя по образец на възложителя и съдържа данни за номиналната стойност на ваучерите за храна за съответния месец за всеки ползвател (служител на възложителя), имената на служителите, номерата на притежаваните от тях електронни носители, както и името на съставителя на заявката.

1. Заявените ваучери за храна се зареждат на електронните носители от изпълнителя в срок до 5 (пет) работни дни, считано от датата на заверяване на всяка от банковите сметки на изпълнителя със съответната дължима сума, включваща номиналната им стойност и възнаграждението за издаване, зареждане и администриране на ваучерите за храна, в съответствие с разпоредбата на чл. 39, ал. 5, т. 2 от Наредба № 7 от 9 Юли 2003 г.
2. Избраният за изпълнител оператор изготвя и предоставя на работодателя информация в съответствие с изискванията на чл.33, ал.1 и ал.2 от Наредба № 7 от 9 юли 2003 г. Описът следва да се изпраща в дигитален формат на посочена от възложителя електронна поща.
3. Доставените електронни носители на ваучери за храна се приемат от упълномощени служители на възложителя на адресите за доставка на „ТЕРЕМ – ХОЛДИНГ“ ЕАД и свързаните с него дружества:

**.............................................................**

**.............................................................**

**.............................................................**

**.............................................................**

1. Към предложението си всеки оператор прилага списък на търговските обекти на територията на Република България, с които той има действащ договор за обслужване, и които приемат издадените от него ваучери за храна на електронен носител. Списъкът ще бъде оформен като неразделна част от договора с избрания в резултат на проведената процедура изпълнител.
2. Избраният оператор е длъжен в срока на действие на договора, сключен в резултат на проведената процедура по избор на изпълнител, да осигурява обслужване на ползвателите на ваучери - служители на възложителя, в търговските обекти от списъка, като приемат издадените от оператора ваучери на електронен носител и срещу тяхната номинална стойност им предоставят храна и хранителни продукти.

12. В случай на прекратяване на договор за обслужване с търговски обект или при сключване на договор за обслужване с нов обект, в срок до 10 работни дни, считано от датата на прекратяване или датата на влизане в сила на новия договор, избраният за изпълнител оператор се задължава да информира писмено възложителя.

13. Операторът се задължава да предостави на всеки ползвател (служител на възложителя) информация за търговските обекти, които приемат ваучерите за храна на електронен носител, включително и указания за ползване на ваучерите (във вид на индивидуална брошура или листовка).

14. Възложителят си запазва правото да прилага всички изменения в нормативната уредба, отнасящи се до социалните разходи, формата и реда за издаване на ваучерите по Наредба № 7 от 9 Юли 2003 г., или каквато и да е друга информация, относима към изпълнението на услугите по договора. В случай на необходимост страните ще сключат допълнително споразумение към договора.